Hrvatski planinarski savez
<s>Hrvatski planinarski savez (HPS) je jedini nacionalni sportski savez planinarske djelatnosti u Republici Hrvatskoj sa sjedištem u Zagrebu.</s><s>U Hrvatski planinarski savez udružena su planinarska društva (ima ih 279), Hrvatska gorska služba spašavanja i njezine stanice (26), stanice planinarskih vodiča (13), županijski i gradski planinarski savezi (11) i pridružene članice (1).</s><s>Savez vodi brigu o planinarskim objektima i putevima, izdaje časopis Hrvatski planinar i stručnu planinarsku literaturu, organizira stručne škole i tečajeve, usklađuje i unaprjeđuje rad planinara, alpinista, penjača, speleologa, vodiča, markacista.</s><s>HPS udružen je u UIAA (međunarodna asocijacija planinarskih saveza) te u Hrvatski olimpijski odbor (HOO).</s>

<s>Hrvatski planinarski savez tradicijski je i pravni sljednik Hrvatskog planinskog društva osnovanog 1874. godine.</s><s>Osnutkom HPD-a Hrvati su deveti narod svijeta i prvi u ovom dijelu Europe koji je imao svoje planinarsko društvo.</s>

<s>Komisije 
Stručna djelatnost HPS-a veoma je obimna i razgranata, a provodi se posredstvom stručnih komisija.</s><s>Komisije čine aktivni članovi koji su stručni za organiziranje i provođenje stručnih poslova iz svake pojedine djelatnosti.</s><s>U HPS-a su slijedeće komisije za: 
 planinarske putove
 planinarske objekte
 vodiče
 alpinizam
 sportsko penjanje
 speleologiju
 planinsko skijanje
 zaštitu prirode
 školovanje kadrova
 promidžbu i izdavačku djelatnost
 priznanja
 povijest planinarstva
 za statutarnu, kadrovsku i normativnu djelatnost</s>

<s>Časopis 
Časopis Hrvatski planinar izlazi od 1898. godine i jedan je od najstarijih hrvatskih časopisa.</s><s>Objavljuje književne priloge, putopise, opise zanimljivih planinarskih odredišta u Hrvatskoj i inozemstvu, obavijesti o planinarskom radu i događanjima te stručne članke, posebno s područja speleologije, ekspedicija i sigurnosti u planinama.</s>

<s>Reference</s>

<s>Planinarstvo u Hrvatskoj</s>

